吴门高士 徐枋(6),难衣食,瓶庵尝馈遗之(7),枋不辞。瓶庵年六十,家人将觞客(8),瓶庵曰:“吾将归故乡,以是费为祖宗祠墓费。吾六十,善病,不于此时一拜先陇(9),更何待耶?”于是去,倡建始祖祠,修五世以上墓,拜故旧之陇而酻之(10),不令其子孙知。事竣,力疾游 黄山而后返(11)。里有事,尝就瓶庵平曲直(12),白徒悍卒皆服之(13)。或曰:“瓶庵之父,往侨维扬(14),会逆阉魏忠贤用事,有假其威虐人者,君以布衣叩阍抗疏(15),既危而免。”瓶庵殊多父风也(16),父尝刲股以疗亲病(17),瓶庵父病亦刲股。瓶庵之妹死,有遗子女,并婚嫁之如己出。其孝友如此。于是远近士至吴门者,皆欲争识瓶庵矣。 识瓶庵者曰,瓶庵姓吴,名传鼎,禹存其字也,或曰雨岑,盖徽之林宁人云。瓶庵父,字绍素。